Aalborg Privathospital ARTROS præsenterer torsdag en ny behandlingsmetode til patienter med isolerede bruskskader. 3-5000 danskere opereres årligt for skader på brusken. Hidtidig anvendte metoder har kun tilfredsstillende resultat hos omkring 2/3 af patienterne. En ny metode, Trufit® -behandling, gennemgås for et panel af førende ortopædkirurger fra hele Skandinavien med speciel interesse i behandling af bruskskader. Operationerne foregår på ARTROS' højteknologiske operationsstuer, hvorfra levende operationsbilleder i digital kvalitet sendes til konferencerummet, hvor kirurgerne kan følge operationerne og undervejs kommunikere med operatørholdet. Operationerne ledes af overlæge, ph.d. Allan Larsen, ARTROS, der er en af landets førende bruskkirurger og i øjeblikket i fuld gang med at skrive disputats om behandling af bruskskader. Metoden, der anvendes, er ny herhjemme. Den er udviklet af firmaet Smith & Nephew, der yder teknisk support i forbindelse med symposiet. Det oplyser privathospitalet i en pressemeddelelse.

Referat:
Internationalt symposium på ARTROS